
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 968 

16 Απριλίου 2014 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Τροποποίηση της αριθμ. 5805/2012 (ΦΕΚ 2309 τ. Β'/ 
8.8.2012), Υπουργικής Απόφασης που αφορά στον 
ορισμό Φορέων διενέργειας για την υλοποίηση του 
Προγράμματος Προμηθειών και Υπηρεσιών Υγείας 
(Π.Π.Υ.Υ.) έτους 2012, πιστώσεις 2012 και 2013 και 
εξουσιοδότηση για την συγκρότηση συλλογικών 

οργάνων για την διεξαγωγή των διαγωνισμών. 1 

Χορήγηση άδειας εγκατάστασης στο ΔΕΣΦΑ Α.Ε. για 
την κατασκευή της 3ης Δεξαμενής Υγροποιημένου 
Φυσικού Αερίου (Υ.Φ.Α) για τη 2η Αναβάθμιση του 
Τερματικού Σταθμού Υ.Φ.Α στη νησίδα της Ρεβυθού- 
σας του Δήμου Σαλαμίνας του Νομού Αττικής. 2 


ΑΠΟΦΑΣΕΙ Σ 

Αριθμ. 1904 (1) 

Τροποποίηση της αριθμ. 5805/2012 (ΦΕΚ 2309 τ. Β'/ 
8.8.2012), Υπουργικής Απόφασης που αφορά στον 
ορισμό Φορέων διενέργειας για την υλοποίηση του 
Προγράμματος Προμηθειών και Υπηρεσιών Υγεί¬ 
ας (Π.Π.Υ.Υ.) έτους 2012, πιστώσεις 2012 και 2013 και 
εξουσιοδότηση για την συγκρότηση συλλογικών ορ¬ 
γάνων για την διεξαγωγή των διαγωνισμών. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

1.1. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ τ. Α' 98). 

1.2. Τις διατάξεις του Π.Δ. 95/2000 (ΦΕΚ τ. Α' 76) «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και ισχύει σήμερα. 

1.3. Τ ου Ν. 2286/1995 (ΦΕΚ. τ. Α' 19) «Προμήθειες του Δημόσι¬ 
ου Τομέα και ρυθμίσεις συναφών θεμάτων», όπως τροποποι¬ 
ήθηκε με το άρθρο 8 του Ν. 2741/1999 (ΦΕΚ τ. Α' 199) «Ενιαίος 
Φορέας Ελέγχου Τροφίμων, άλλες ρυθμίσεις θεμάτων αρμο¬ 
διότητας του Υπουργείου Ανάπτυξης και λοιπές διατάξεις». 

1.4. Του άρθρου 6 παρ. 7 Ν. 3580/2007 (ΦΕΚ τ. Α' 134) 
«Προμήθειες Φορέων εποπτευομένων από το Υπουργείο 
Υγείας και Κοινωνικής Αλληλεγγύης και άλλες διατά¬ 
ξεις», όπως τροποποιήθηκε και ισχύει σήμερα. 


1.5. Του Π.Δ. 60/2007 (ΦΕΚ τ. Α' 64) «Προσαρμογή 
της Ελληνικής νομοθεσίας στις διατάξεις της Οδηγίας 
2004/18/ΕΚ «Περί συντονισμού των διαδικασιών σύναψης 
δημοσίων συμβάσεων και υπηρεσιών», όπως τροποποι¬ 
ήθηκε με την Οδηγία 2005/51/ΕΚ της Επιτροπής και την 
Οδηγία 2005/75/ΕΚ του Ευρωπαϊκού κοινοβουλίου και 
του Συμβουλίου της 16ης Νοεμβρίου 2005». 

1.6. Του Π.Δ. 118/2007 (ΦΕΚ τ. Α' 150) «Κανονισμός 
Προμηθειών Δημοσίου» (Κ.Π.Δ.) κατά το μέρος που δεν 
αντίκειται στις διατάξεις του Π.Δ. 60/2007». 

1.7. Του άρθρου 24 του Ν. 3846/2010 (ΦΕΚ τ. Α' 66) «Εγ¬ 
γυήσεις για την εργασιακή ασφάλεια και άλλες διατάξεις». 

1.8. Το Ν. 3861/2010 (ΦΕΚ τ. Α' 112) «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών Οργάνων 
στο Διαδίκτυο «Πρόγραμμα Διαύγεια» και άλλες διατάξεις». 

1.9. Του άρθρου 68 του Ν. 3863/2010 (ΦΕΚ τ. Α' 115) «Νέο 
Ασφαλιστικό Σύστημα και συναφείς διατάξεις, ρυθμίσεις 
στις εργασιακές σχέσεις». 

1.10. Του άρθρου 27 του Ν. 3867/2010 (ΦΕΚ τ. Α' 128) «Επο- 
πτεία ιδιωτικής ασφάλισης, σύσταση εγγυητικού κεφαλαίου 
ιδιωτικής ασφάλισης ζωής, οργανισμοί αξιολόγησης πιστο- 
ληπτικής ικανότητας και άλλες διατάξεις αρμοδιότητας του 
Υπουργείου Οικονομικών», όπως τροποποιήθηκε και ισχύει. 

1.11. Των άρθρων 22 και 34 του Ν. 3868/2010 (ΦΕΚ τ. Α' 
129) «Αναβάθμιση του Εθνικού Συστήματος Υγείας και 
λοιπές διατάξεις αρμοδιότητας του Υπουργείου Υγείας 
και Κοινωνικής Αλληλεγγύης». 

1.12. Το Ν. 3886/2010 (ΦΕΚ τ. Α' 173) «Δικαστική προστα¬ 
σία κατά τη σύναψη δημοσίων συμβάσεων - Εναρμόνιση 
της ελληνικής νομοθεσίας με την Οδηγία 89/665/ΕΟΚ 
του συμβουλίου της 21ης Ιουνίου 1989 (Ε 395) και την 
Οδηγία 92/13/ΕΟΚ του συμβουλίου της 25ης Φεβρου¬ 
άριου 1992 (Ε 76), όπως τροποποιήθηκε με την Οδηγία 
2007/66/ΕΚ του Ευρωπαϊκού Κοινοβουλίου και του Συμ¬ 
βουλίου της 11ης Δεκεμβρίου 2007 (Ε 335)». 

1.13. Του Ν. 3918/2011 (ΦΕΚ τ. Α' 31) «Διαρθρωτικές αλ¬ 
λαγές στο σύστημα υγείας και άλλες διατάξεις». 

1.14. Του άρθρου 66 του Ν. 3984/11 (ΦΕΚ τ. Α' 150) «Δω¬ 
ρεά και μεταμόσχευση οργάνων και άλλες διατάξεις». 

1.15. Του Ν.Δ. 2396/1953 (ΦΕΚ τ. Α' 117) «Περί κανονι¬ 
σμού χρήσεως και κινήσεως αυτοκινήτων οχημάτων του 
Δημοσίου, των Οργανισμών Τοπικής Αυτοδιοίκησης και 
των εν γένει Νομικών Προσώπων του Δημοσίου Δικαίου» 

1.16. Του Ν. 4013/2011 (ΦΕΚ τ. Α' 204) «Σύσταση ενιαίας 

Ανεξάρτητης Αρχής Δημοσίων Συμβάσεων και Κεντρι¬ 
κού Ηλεκτρονικού Μητρώου Δημοσίων Συμβάσεων - 
Αντικατάσταση του έκτου κεφαλαίου του Ν. 3588/2007 
(πτωχευτικός κώδικας) - Προπτωχευτική διαδικασία εξυ¬ 
γίανσης και άλλες διατάξεις», όπως τροποποιήθηκε με 
το άρθρο 10 του Ν. 4038/2012 (ΦΕΚ τ. Α' 14) «Επείγουσες 
ρυθμίσεις που αφορούν την εφαρμογή του μεσοπρόθε¬ 
σμου πλαισίου δημοσιονομικής στρατηγικής 2012-2015». 

1.17. Της αριθμ. 6400/2060/25.05.1984 (ΦΕΚ τ. Β' 38) 
Απόφασης Υπουργού Προεδρίας της Κυβέρνησης «Δι¬ 
αδικασία αγοράς, διάθεσης, θέσης και άρσης της κυ¬ 
κλοφορίας αυτοκινήτων και δικύκλων των Υπηρεσιών 
του άρθρου 1 του Ν.Δ. 2396/1953». 

1.18. Της αριθμ. 1862/2012 (ΦΕΚ τ. Β' 680) «Κανονισμός 
Διεξαγωγής Ηλεκτρονικών Πλειστηριασμών στους Δι¬ 
αγωνισμούς του Π.Π.Υ.Υ.». 

1.19. Του Ν. 4052/2012 (ΦΕΚ τ. Α' 41) «Νόμος αρμοδιό¬ 
τητας Υπουργείων Υγείας και Κοινωνικής Αλληλεγγύης 
και Εργασίας και Κοινωνικής Ασφάλισης για εφαρμογή 
του νόμου «Εγκριση των Σχεδίων Συμβάσεων Χρημα¬ 
τοδοτικής Διευκόλυνσης μεταξύ του Ευρωπαϊκού Τα¬ 
μείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής 
και της Τράπεζας της Ελλάδος και άλλες επείγουσες 
διατάξεις για τη μείωση του δημοσίου χρέους και τη 
διάσωση της εθνικής οικονομίας» και άλλες διατάξεις». 

1.20. Του Ν. 4055/2012 (ΦΕΚ τ. 51 Α') «Δίκαιη δίκη και 
εύλογη διάρκεια αυτής». 

1.21. Της αριθμ. ΔΥΓ3(α)83657 (ΦΕΚ τ. Β') Κοινής Υπουρ¬ 
γικής Απόφασης περί «Εναρμόνισης της ελληνικής νο¬ 
μοθεσίας προς την αντίστοιχη κοινοτική στον τομέα 
της παραγωγής και της κυκλοφορίας φαρμάκων που 
προορίζονται για ανθρώπινη χρήση, σε συμμόρφωση με 
την αριθμ. 2001/1983/ΕΚ Οδηγία «περί κοινοτικού κώδι¬ 
κα για τα φάρμακα που προορίζονται για ανθρώπινη 
χρήση», όπως τροποποιήθηκε από τις αριθμ. 2004/27/ 
ΕΚ, 2004/24/ΕΚ Οδηγίες για τα παραδοσιακά φάρμα¬ 
κα φυτικής προέλευσης και το άρθρο 31 της αριθμ. 
2002/1998/ΕΚ Οδηγία για τη θέσπιση προτύπων ποιό¬ 
τητας και ασφάλειας για τη συλλογή, τον έλεγχο, την 
επεξεργασία, την αποθήκευση και τη διανομή ανθρω¬ 
πίνου αίματος και συστατικών αίματος. 

1.22. Της αριθμ. 129/2534/20.01.2010 (ΦΕΚ τ. Β' 108) Κοι¬ 
νής Υπουργικής Απόφασης των Υπουργών Εσωτερικών 
Αποκέντρωσης και Ηλεκτρονικής Διακυβέρνησης και 
Οικονομικών «Καθορισμός δικαιούχων χρήσης και ανώ¬ 
τατου ορίου κυβισμού Κρατικών Αυτοκινήτων και άλλες 
ρυθμίσεις σχετικές με τα Κρατικά Αυτοκίνητα» 

1.23. Της αριθμ. ΔΥΓ3α/οικ. 14801/2011 (ΦΕΚ τ. Β' 317) Κοι¬ 
νής Υπουργικής Απόφασης «Προμήθεια φαρμάκων φορέων 
Εποπτευομένων από το Υπουργείο Υγείας και Κοινωνικής 
Αλληλεγγύης και καθιέρωση νοσοκομειακής συσκευασίας». 

1.24. Της αριθμ. Υ4α/οικ84627/2011 (ΦΕΚ τ. Β' 1681) «Δι¬ 
ασύνδεση Νοσοκομείων και καθορισμός του τρόπου 
διασύνδεσης τους και λειτουργίας τους», όπως έχει 
τροποποιηθεί και ισχύει σήμερα. 

1.25. Της αριθμ. 3567/2012 (ΦΕΚ τ. Β' 1585) Κοινή Από¬ 
φαση του Υπουργού Οικονομικών και του Υφυπουργού 
Υγείας και Κοινωνικής Αλληλεγγύης «Έγκριση Προγράμ¬ 
ματος Προμηθειών, υπηρεσιών και Φαρμάκων των Μο¬ 
νάδων Υγείας και Κοινωνικής Αλληλεγγύης, έτους 2012, 


με χρηματοδότηση από τον τακτικό προϋπολογισμό, το 
Πρόγραμμα Δημοσίων επενδύσεων, τις λοιπές πηγές». 

1.26 Του Π.Δ. 85/2012 (ΦΕΚ τ. Α' 141) «Ιδρυση και μετονο- 
μασία Υπουργείων, μεταφορά και κατάργηση υπηρεσιών». 

1.27. Του Π.Δ. 86/2012 (ΦΕΚ τ. Α' 141) «Διορισμός Υπουρ¬ 
γών, Αναπληρωτών Υπουργών και Υφυπουργών». 

1.28. Του Π.Δ. 119/2013 (ΦΕΚ 153/τ. Α'/25-6-2013) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

1.29. Της αριθμ. 5805/2012 (ΦΕΚ τ. Β' 2309), Υπουργικής 
Απόφασης που αφορά τον ορισμό Φορέων διενέργειας για 
την υλοποίηση του Προγράμματος Προμηθειών, Υπηρεσι¬ 
ών και Φαρμάκων Υγείας (Π.Π.Υ.Υ.) έτους 2012, πιστώσεις 
2012 και 2013 και εξουσιοδότηση για την συγκρότηση συλ¬ 
λογικών οργάνων για την διεξαγωγή των διαγωνισμών». 

1.30. Της αριθμ. 8238/2012 (ΦΕΚ 3434/24-12-2012/τ. Β') «Τρο¬ 
ποποίηση της αριθμ. 5805/2012 (ΦΕΚ 2309/8-8-2012) Υπουρ¬ 
γικής απόφασης», σχετικά με τον ορισμό φορέων διενέργει¬ 
ας για την υλοποίηση του προγράμματος προμηθειών και 
υπηρεσιών Υγείας Απόφαση του Υπουργού Υγείας. 

1.31. Της αριθμ. 1825/2013 (ΦΕΚ 772/3-4-2013/τ. Β') «Τροπο¬ 
ποίηση της αριθμ. 5805/2012 (ΦΕΚ 2309/τ. Β'/2012) Υπουρ¬ 
γικής απόφασης», σχετικά με τον ορισμό φορέων διενέρ¬ 
γειας για την υλοποίηση του προγράμματος προμηθειών 
και υπηρεσιών Υγείας Απόφαση του Υπουργού Υγείας. 

1.32. Της αριθμ. 3481/2013 (ΦΕΚ 1579/21-6-2013/τ. Β') «Τροπο¬ 
ποίηση της αριθμ. 5805/2012 (ΦΕΚ 2309/τ. Β'/2012) Υπουργι¬ 
κής απόφασης», σχετικά με τον ορισμό Φορέων διενέργει¬ 
ας για την υλοποίηση του προγράμματος προμηθειών και 
υπηρεσιών Υγείας Απόφαση του Υπουργού Υγείας. 

2. Το Απόσπασμα Πρακτικού της αριθμ. 13ης Συνεδρί¬ 
ασης/31.07.2012 (Θέμα 5° Η.Δ.) σχετικά με Απόφαση της 
Ολομέλειας της Επιτροπής Προμηθειών Υγείας, «Πρό¬ 
ταση ορισμού Φορέα διενέργειας σύμφωνα με τις δια¬ 
τάξεις του άρθρου 6 Ν. 3580/2007, όπως τροποποιήθηκε 
και ισχύει μέχρι σήμερα και παροχής εξουσιοδότησης 
για τη συγκρότηση συλλογικών οργάνων, για την υλο¬ 
ποίηση του Π.Π.Υ.Υ 2012». 

3. Το Απόσπασμα Πρακτικού της αριθμ. 21ης Συνεδρί¬ 
ασης /27-11-2012 (Θέμα ...11° Η.Δ.) σχετικά με Απόφαση 
της Ολομέλειας της Επιτροπής Προμηθειών Υγείας, 
«Τροποποίηση της αριθμ. 5805/2012 (ΦΕΚ τ. Β' 2309), 
Υπουργικής Απόφασης που αφορά στον ορισμό Φορέ¬ 
ων διενέργειας για την υλοποίηση του Προγράμματος 
Προμηθειών, Υπηρεσιών και Φαρμάκων Υγείας (Π.Π.Υ.Υ.) 
έτους 2012, πιστώσεις 2012 και 2013 και εξουσιοδότηση 
για την συγκρότηση συλλογικών οργάνων για την διε¬ 
ξαγωγή των διαγωνισμών». 

4. Το απόσπασμα πρακτικού από την 36η Συνεδρία¬ 
ση/ 7-6-2013 (θέμα 6°) της ολομέλειας της Επιτροπής 
Προμηθειών Υγείας «Τροποποίηση της αριθμ. 5805/2012 
(ΦΕΚ τ. Β' 2309), Υπουργικής Απόφασης που αφορά 
στον ορισμό Φορέων διενέργειας για την υλοποίηση του 
Προγράμματος Προμηθειών, Υπηρεσιών και Φαρμάκων 
Υγείας (Π.Π.Υ.Υ.) έτους 2012, πιστώσεις 2012 και 2013 
και εξουσιοδότηση για την συγκρότηση συλλογικών 
οργάνων για την διεξαγωγή των διαγωνισμών». 

5. Το απόσπασμα πρακτικού από τη 17η Συνεδρίαση 
/ 5-12-2013 συνεδρίαση της Ε.Π.Υ. 

6. Το γεγονός ότι από την παρούσα δεν προκαλείται 
δαπάνη του Κρατικού Προϋπολογισμού, αποφασίζουμε: 

1. Την τροποποίηση της αριθμ. 5805/2012 (ΦΕΚ 2309/ 
8.8.2012, τ. Β') Υπουργικής Απόφασης, όπως τροποποι- 

ήθηκε με τις αριθμ. 1825/2013 (ΦΕΚ 772/2013 τ. Β') και 
3481/2013 (ΦΕΚ 1579/21-6-2013, τ. Β'), που αφορά στον 
ορισμό Φορέων διενέργειας για την υλοποίηση του Προ¬ 
γράμματος Προμηθειών και Υπηρεσιών Υγείας (Π.Π.Υ.Υ.) 
έτους 2012, πιστώσεις 2012 και 2013 και εξουσιοδότηση 
για την συγκρότηση συλλογικών οργάνων για την διε¬ 
ξαγωγή των διαγωνισμών», ως ακολούθως: 

Στο τέλος της παραγράφου αΐ προστίθεται εδάφιο: 
«Οι ανωτέρω διαγωνισμοί δύναται να διενεργηθούν 
με τη διαδικασία Συμφωνία Πλαίσιο, σύμφωνα με τις 
διατάξεις του άρθρου 26 του Π.Δ. 60/2007, μετά από 
σχετική εισήγηση της Επιτροπής Προμηθειών Υγείας 
και απόφαση του εποπτεύοντος μονομελούς οργάνου. 

2. Κατά τα λοιπά ισχύουν τα προβλεπόμενα στις αριθμ. 
5805/2012 (ΦΕΚ τ. Β' 2309/2012), 8238/2012 (ΦΕΚ 3434 τ. 
Β'/2012), 1825/2013 (ΦΕΚ τ. Β'/772/2013) και 3481/2013 (ΦΕΚ 
1579/21-6-2013, τ. Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2014 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. Δ3/Α'/οικ.6650 (2) 

Χορήγηση άδειας εγκατάστασης στο ΔΕΣΦΑ Α.Ε. για 
την κατασκευή της 3ης Δεξαμενής Υγροποιημένου 
Φυσικού Αερίου (Υ.Φ.Α) για τη 2η Αναβάθμιση του 
Τερματικού Σταθμού Υ.Φ.Α στη νησίδα της Ρεβυ- 
θούσας του Δήμου Σαλαμίνας του Νομού Αττικής. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α'/22- 04-2005). 

2. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α'/21- 06-2012) κα¬ 
θώς και το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α'/25-06-2013). 

3. Την απόφαση με αριθμ. Δ15/Α'/οικ. 13829/34240/15.72013 
του Πρωθυπουργού και του Υπουργού Περιβάλλοντος, Ενέρ¬ 
γειας και Κλιματικής Αλλαγής «Καθορισμός αρμοδιοτήτων 
του Υφυπουργού Περιβάλλοντος, Ενέργειας και Κλιματικής 
Αλλαγής Ασημάκη Παπαγεωργίου» (ΦΕΚ 1785/Β'/24-07-2013). 

4. Το άρθρο ένατο του Ν. 87/1975 «Περί ιδρύσεως 
της «Δημόσιας Επιχείρησης Πετρελαίου» (ΦΕΚ 152/ 
Α'/25.7.1975), όπως προστέθηκε με το άρθρο 29 του Ν. 
2115/1993 (ΦΕΚ 15/Α'/15-2-1993), και διατηρήθηκε σε ισχύ 
με το άρθρο δέκατο τέταρτο του Ν. 2593/1998 (ΦΕΚ 59/ 
Α'/20-03-1998), σύμφωνα με το οποίο για την εγκατά¬ 
σταση και λειτουργία των έργων μεταφοράς, αποθή¬ 
κευσης, μέτρησης και διανομής του φυσικού αερίου, 
των οποίων η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε. (και νυν ΔΕΣΦΑ Α.Ε.), μπορεί 
ο Υπουργός Βιομηχανίας, Ενέργειας και Τεχνολογίας, 
με αποφάσεις του, που δημοσιεύονται στην Εφημερί¬ 
δα της Κυβερνήσεως, να χορηγεί τις σχετικές άδειες 
εγκατάστασης και λειτουργίας των έργων αυτών, κατά 
παρέκκλιση από κάθε κείμενη διάταξη. 

5. Το άρθρο 7 του Ν. 3428/2005 (ΦΕΚ 313/Α'/27-12-2005) 
«Απελευθέρωση Αγοράς Φυσικού Αερίου», σύμφωνα με 


το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

6. Το Ν. 4001/2011 (ΦΕΚ 179/Α'/22-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

7. Το Π.Δ. 33/2007 «Σύσταση της Ανώνυμης Εταιρείας 
με την επωνυμία “Διαχειριστής Εθνικού Συστήματος 
Φυσικού Αερίου Α.Ε.” και έγκριση του Καταστατικού 
της» (ΦΕΚ 31/Α'/20-02-2007). 

8. Το άρθρο 29 του Ν. 3734/2009 «Προώθηση της συμπα¬ 
ραγωγής δύο ή περισσότερων χρήσιμων μορφών ενέργειας, 
ρύθμιση ζητημάτων σχετικών με το Υδροηλεκτρικό Έργο 
Μεσοχώρας και άλλες διατάξεις» (ΦΕΚ 8/Α'/28-01-2009). 

9. Το Δεύτερο Μέρος του Ν. 3982/2011 «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις.» (ΦΕΚ 143/Α'/17-06-2011). 

10. Την οικ. 14684/914/Φ.15/17-12-2012 κοινή απόφαση 
του Υπουργού Οικονομικών και του Υφυπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων «Καθορισμός παραβολών του άρθρου 28 
παρ. 4 του Ν. 3982/2011 και καθορισμός αποζημίωσης 
των επιθεωρητών» (ΦΕΚ 3533/Β'/31 -12-2012). 

11. Την οικ. 2219/146/Φ.15/29- 02-2012 κοινή απόφαση των 
Υπουργών Ανάπτυξης, Ανταγωνιστικότητας και Ναυτιλίας 
και Περιβάλλοντος, Ενέργειας και Κλιματικής Αλλαγής 
«Μηχανολογικές εγκαταστάσεις παροχής υπηρεσιών που 
υπάγονται στις διατάξεις των άρθρων 17-40 του ν. 3982/11 
“Απλοποίηση της αδειοδότησης τεχνικών επαγγελμάτων 
και μεταποιητικών δραστηριοτήτων και επιχειρηματικών 
πάρκων και άλλες διατάξεις”» (ΦΕΚ 584/Β'/02-03-2012). 

12. Την 066009/31-10-2013 (Α.Π. ΥΠΕΚΑ: 20732/12-11-2013) 
αίτηση, την οποία υπέβαλε στην Υπηρεσία μας ο ΔΕΣΦΑ 
ΑΕ για χορήγηση Άδειας Εγκατάστασης του εν θέματι 
έργου, όπως συμπληρώθηκε με την 067482/18-12-2013 
(Α.Π. ΥΠΕΚΑ: 23923/27-12-2013) όμοιά της. 

13. Το Δ3/Α/οικ. 1101/20-01-2014 έγγραφο της Υπηρε¬ 
σίας, με το οποίο ζητήθηκε η προσκόμιση των απαραί¬ 
τητων δικαιολογητικών. 

14. Την 069840/28-02-2014 (Α.Π. ΥΠΕΚΑ: 4538/12.3.2014) 
επιστολή του ΔΕΣΦΑ, με την οποία προσκόμισε τα απαι- 
τούμενα δικαιολογητικά, τα οποία ζητήθηκαν με το έγ¬ 
γραφο της ανωτέρω παραγράφου. 

15. Την 181794/05-04-2013 απόφαση του Υπουργού ΠΕΚΑ, 
«Ανανέωση των εγκεκριμένων Περιβαλλοντικών Όρων λει¬ 
τουργίας του Τερματικού Σταθμού Υγροποιημένου Φυσικού 
Αερίου (ΥΦΑ) που βρίσκεται στη Νήσο Ρεβυθούσα και τρο¬ 
ποποίησης τους λόγω της κατασκευής της 3ης δεξαμενής 
αποθήκευσης ΥΦΑ (2η αναβάθμιση)», δωδεκαετούς ισχύος. 

16. Την 055270/17-09-2012 (Α.Π ΥΠΕΚΑ 18696/18-09-2012) 
επιστολή του ΔΕΣΦΑ Α.Ε., με την οποία υπεβλήθη Μελέ¬ 
τη Ασφαλείας για τη «2η αναβάθμιση Τερματικού Σταθ¬ 
μού ΥΦΑ Νήσου Ρεβυθούσας - 3η δεξαμενή», σύμφωνα 
με τις διατάξεις της ΚΥΑ 12044/613/2007. 

17. Το Δ3/Α'/4538/27-03-2014 έγγραφο της Διεύθυνσης 
Εγκαταστάσεων Πετρελαιοειδών, με το οποίο καταχω¬ 
ρίστηκε η Μελέτη Ασφαλείας του έργου του θέματος. 

18. Το 20552/2677/26-09-2013 έγγραφο της Διεύθυνσης 
Διαχείρισης της Πληροφόρησης, Επιμόρφωσης και Πα- 

ρακολούθησης Πολιτικής Συνθηκών Εργασίας για θέ¬ 
ματα ασφάλειας και υγείας του Υπουργείου Εργασίας, 
Κοινωνικής Ασφάλισης και Πρόνοιας. 

19. Το από 11-03-2014 Ερωτηματολόγιο και την από 

7.11.2013 Τεχνική Περιγραφή του έργου, όπως συμπληρώ¬ 
θηκε με τον Πίνακα νέου μηχανολογικού Εξοπλισμού 3ης 
δεξαμενής ΥΦΑ Ρεβυθούσας στις 18-12-2013, συνοδευό- 
μενα από τα σχεδιαγράμματα και τον Προϋπολογισμό 
που αναφέρονται στο έργο του θέματος. 

20. Τις από 27-01-2014 και 10-11-2013 υπεύθυνες δηλώσεις 
του νόμιμου εκπροσώπου του ΔΕΣΦΑ Α.Ε. και του αρμόδι¬ 
ου μηχανικού, αντίστοιχα, περί του ελέγχου και υπογρα¬ 
φής της Μηχανολογικής μελέτης του εν θέματι έργου. 

21. Τις από 27-01-2014 και 07-11-2013 υπεύθυνες δη¬ 
λώσεις του νόμιμου εκπροσώπου του ΔΕΣΦΑ Α.Ε. και 
του αρμόδιου μηχανικού, αντίστοιχα, περί του ελέγχου 
και υπογραφής των Αρχιτεκτονικών και Τοπογραφικών 
Σχεδίων του έργου του θέματος. 

22. Την από 11-03-2014 υπεύθυνη δήλωση του νόμιμου εκ¬ 
προσώπου του ΔΕΣΦΑ Α.Ε. περί της ανάθεσης της επίβλε¬ 
ψης των μηχανολογικών εργασιών του εν θέματι έργου. 

23. Την από 28-02-2014 υπεύθυνη δήλωση της Σύ¬ 
μπραξης ΑϋΚ ΟοηευΙΙίηρ ΕηρίηοθΓδ 3.Α. - Α8ΡΒ0Ρ03 
Εηρίηθθπηρ δ.Α - Ο & Μ Επρίηοοπηρ 8.Α περί της ανά¬ 
ληψης της επίβλεψης κατασκευής του εν θέματι έργου 
και την ανάθεσης αυτής στον αρμόδιο μηχανικό. 

24. Την από 28-02-2014 υπεύθυνη δήλωση του αρ¬ 
μοδίου μηχανικού περί της ανάληψης της επίβλεψης 
κατασκευής του έργου του θέματος. 

25. Το διπλότυπο είσπραξης με αριθμό Η 4869521/ 

11.12.2013 της ΔΟΥ ΦΑΕ ΑΘΗΝΩΝ, ύψους € 1.695,00. 

26. Την απόδειξη είσπραξης με αριθμό 5402526/6.12.2013 
της Εθνικής Τράπεζας της Ελλάδος υπέρ ΤΣΜΕΔΕ και 
ΕΜΠ, ύψους € 4,51. 

27. Την από 17-12-2013 έκθεση αυτοψίας της Διεύθυν¬ 
σης Εγκαταστάσεων Πετρελαιοειδών. 

28. Την από 31-03-2014 εισήγηση της Διεύθυνσης Εγκα¬ 
ταστάσεων Πετρελαιοειδών. 

29. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Α. Χορηγείται στο ΔΕΣΦΑ Α.Ε. άδεια εγκατάστασης, 
διάρκειας τριών (3) ετών, για την κατασκευή της 3ης 
Δεξαμενής Υγροποιημένου Φυσικού Αερίου (Υ.Φ.Α) για 
τη 2η Αναβάθμιση του Τερματικού Σταθμού Υ.Φ.Α στη 
νησίδα της Ρεβυθούσας του Δήμου Σαλαμίνας του Νομού 
Αττικής, σύμφωνα με τα υποβληθέντα σχέδια, την Τεχνική 
Περιγραφή, τον Προϋπολογισμό, το Ερωτηματολόγιο, τη 
Μελέτη Ασφαλείας και τα λοιπά στοιχεία που περιλαμβά¬ 
νονται στον του υπό στοιχείο 19 φάκελο του προοιμίου 
της παρούσας, με την επιφύλαξη της τήρησης των δια¬ 
τάξεων που μνημονεύονται στο σκεπτικό της απόφασης 
αυτής, καθώς και με τους εξής όρους και περιορισμούς: 

1. Η κατασκευή του έργου θα πρέπει να γίνει σύμφωνα 
με τις προδιαγραφές, που αναφέρονται στην υποβλη- 
θείσα Τεχνική Περιγραφή. 

2. Κατά τη διάρκεια των εργασιών κατασκευής του έργου 
να λαμβάνονται όλα τα αναγκαία μέτρα προστασίας των ερ¬ 
γαζομένων, του περιβάλλοντος και της ευρύτερης περιοχής. 

3. Να τηρούνται οι όροι ασφαλείας που επιβάλλονται 
από τους Ελληνικούς και Κοινοτικούς Κανονισμούς. 

4. Να τηρούνται οι περιβαλλοντικοί όροι και περιορισμοί 
της απόφασης που μνημονεύεται στο στοιχείο 15 του προ¬ 
οιμίου της παρούσας και που η εφαρμογή της αποτελεί 


απαραίτητη προϋπόθεση για την υλοποίηση του έργου. Η 
απόφαση έγκρισης περιβαλλοντικών όρων να ανανεώνεται 
πριν από τη λήξη της και να προσκομίζεται αντίγραφο στη 
Διεύθυνση Εγκαταστάσεων Πετρελαιοειδών του Υπουρ¬ 
γείου Περιβάλλοντος, Ενέργειας και Κλιματικής Αλλαγής. 

5. Να πραγματοποιηθούν όλες οι υποδείξεις του Υπουρ¬ 
γείου Εργασίας, Κοινωνικής Ασφάλισης και πρόνοιας και 
αφορούν στην Μελέτη Ασφαλείας του εν θέματι έργου, 
σύμφωνα με το έγγραφο υπό στοιχείο 18 της παρούσας. 

6. Το Υπουργείο Περιβάλλοντος, Ενέργειας και Κλιμα¬ 
τικής Αλλαγής διατηρεί το δικαίωμα να επιβάλλει την 
εκτέλεση μεταρρυθμίσεων στην υπόψη εγκατάσταση 
σε κάθε περίπτωση που θα διαπιστωθεί ότι τούτο είναι 
αναγκαίο για να εκπληρωθούν οι επιδιωκόμενοι σκοποί 
που προβλέπονται στο άρθρο 2 του Β.Δ. 15/21-10-1922. 

7. Την ευθύνη για την ορθότητα και ακρίβεια των σχε¬ 
τικών στοιχείων, υπολογισμών και σχεδίων, που περιέχει 
η Τεχνική Μελέτη, έχουν οι μελετητές. Σε περίπτωση που 
θα διαπιστωθεί ότι η προαναφερθείσα Τ εχνική Μελέτη 
δεν εφαρμόζεται ή ότι τα στοιχεία που περιέχει δεν 
είναι ακριβή, η παρούσα απόφαση μπορεί να ανακληθεί. 

8. Η θεώρηση των σχεδίων αφορά μόνον σε θέματα 
σχετικά με την εφαρμογή της βιομηχανικής νομοθεσίας 
και γίνεται με την προϋπόθεση της τήρησης των πολε- 
οδομικών διατάξεων. 

9. Για την απαιτούμενη, σύμφωνα με τις διατάξεις 
των Β.Δ. 16/17-03-1950 και Β.Δ. 24-11/17-12-1953 υπεύθυνη 
επίβλεψη της λειτουργίας της ανωτέρω εγκατάστασης 
πρέπει να απασχολείται πρόσωπο που να έχει τα προ- 
βλεπόμενα προσόντα. 

10. Η παρούσα άδεια δεν απαλλάσσει την ενδιαφερό- 
μενη εταιρεία από την υποχρέωση να εφοδιασθεί με 
άλλη άδεια, αν από άλλες διατάξεις προκύπτει αντί¬ 
στοιχη υποχρέωσή της. 

Β. Μετά την ολοκλήρωση της εγκατάστασης και εντός 
της διάρκειας ισχύος της παρούσας άδειας θα πρέπει 
να υποβληθεί αίτηση για χορήγηση άδειας λειτουργίας, 
συνοδευόμενη με όλα τα προβλεπόμενα από την οικ. 
483/35/Φ.15/17-01-2012 (ΦΕΚ158/Β703-02-2012) υπουργική 
απόφαση δικαιολογητικά και συγκεκριμένα: 

1. Υπεύθυνη Δήλωση του νόμιμου εκπροσώπου του Δι¬ 
αχειριστή της Δεξαμενής Αποθήκευσης Φυσικού Αερίου 
ότι η Δεξαμενή Αποθήκευσης Φυσικού Αερίου έχει κα¬ 
τασκευαστεί σύμφωνα με τη χορηγηθείσα άδεια εγκα¬ 
τάστασης και τις εκπονηθείσες απαιτούμενες μελέτες. 

2. Υπεύθυνη Δήλωση του νομίμου εκπροσώπου, περί 
της ανάθεσης σε αρμόδιους κατά νόμο τεχνικούς της επί¬ 
βλεψης, λειτουργίας και συντήρησης της εγκατάστασης. 

3. Υπεύθυνη Δήλωση του αρμοδίου κατά νόμο τεχνι¬ 
κού, περί της αποδοχής της ανάθεσης της επίβλεψης, 
λειτουργίας και συντήρησης της εγκατάστασης. 

4. Πιστοποιητικό πυρασφάλειας της αρμόδιας Πυ¬ 
ροσβεστικής Υπηρεσίας σύμφωνα με την ΚΥΑ Φ15/οικ. 
1589/104 (ΦΕΚ 90Β72006). 

5. Αντίγραφο οικοδομικής άδειας. 

6. Αδεια κατασκευής λιμενικού έργου και χρήσης αι- 
γιαλού και παραλίας. 

7. Καταβολή παράβολου στη ΔΟΥ, σύμφωνα με την 
οικ. 14684/914/Φ. 15/17-12-2012 κοινή υπουργική απόφαση, 
ύψους 508.5 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2014 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 

